joelniklaus/EU_Wikipedias huggingface dataset:
Lola Pagnani

Anna Lola Pagnani Stravos, magħrufa aħjar bħala Lola Stavros jew ukoll Anna Lola Pagnani (twieldet fit-3 ta' April 1972) hija attriċi u ballerina Taljana.

Bijografija

Hi twieldet f'Ruma bħala Anna Lola Pagnani Stavros, it-tifla tal-kittieb Enzo Pagnani. Hi ggradwat f'Pariġi fl-età ta' sbatax-il sena fiż-żfin kontemporanju, u kienet l-ewwel żeffiena tal-Momix fit-"Tour Mondjali", u suċċessivament ikkolaborat fil-koreografija ta' Circe du Soleil f'Montréal. Hi kienet l-ewwel żeffiena fit-Teatru Nazzjonali ta' Munich taħt id-direzzjoni ta' Lina Wertmuller u l-konduttur Giuseppe Sinopoli. Wara hi ggradwat fiż-żfin kontemporanj fl-Alvin Ailey American Dance Theater ġewwa New York. Wara li ġewwa New York studjat id-drama, hi rritornat lura l-Italja.

Lura l-Italja hi bdiet fost ismijiet kbar ta' fama internazzjonali, bħal Ettore Scola, Giulio Base, Lina Wertmuller, u ġiet magħżula minn Spike Lee, John Turturro u aktar tard, Abel Ferrard għal xi produzzjonijiet ġewwa l-Istati Uniti. Fl-Italja kienet testimonja ta' Lavazza flimkien ma' Tullio Solenghi u Riccardo Garrone u għal sentejn kienet parti mill-programm ta' diskussjoni Maurizio Costanzo Show. Hi kienet invitata biex taħdem flimkien ma' Enrico Montesano, Marco Columbro, Barbara De Rossi, Blas Roca Rey, Enrico Brignano, Nino Manfredi, Vittorio Gassman u Shelley Winters. Dan tal-aħħar ħadha tistudja miegħu f'Los Angeles fl-Actor's Studio.

Ikkolaborat mar-Rai International fi New York f'diversi programmi u kkonduċiet il-programm PoP Italia. Dan l-aħħar iddeċidiet li tagħmel dokumentarju flimkien mal-produttriċi u direttriċi Amerikana Melissa Balin, inspirat minn fatt personali legali bħala vittima ta' komplott tal-camorra. Il-proġett se jġib l-isem ta' Women Seeking Justice u se jinkludi stejjer ta' inġustizzja minn madwar il-globu.

Karriera

Ċinema

 Trafitti da un raggio di sole (1995) – Fabiola
 Polvere di Napoli (1996) – Rosita
 Ninfa plebea (1996) - Lucia
 Ferdinando e Carolina (1999) – Sara Goudar
 La bomba (1999) – Daisy
 Il pranzo della domenica (2002) 
 Gente di Roma (2003)
 Women Seeking Justice  (2007)

Televiżjoni

 Pazza famiglia (1995)
 Commissario Raimondi (1998) – Esmeralda
 Anni 50 (1998) La squadra (2000)
 Un posto al sole (2001) – Roberta Cantone
 Francesca e Nunziata (2001)
 Carabinieri 5 (2005) 
 Un ciclone in famiglia 2 (2005) 
 Donne sbagliate (2006) 
 Capri (2006) – Maria Rosaria

Teatru

 Carmen (1987)
 Vergine Regina (1996)
 Anatra all'arancia ''(1997)

Ħoloq esterni

Twieldu fl-1972
Nies ħajjin
Atturi Taljani
Żeffiena Taljani
Rafael Pereira da Silva (twieled fl-1990)

Rafael Pereira da Silva, magħruf aħjar bħala Rafael jew Rafael da Silva (twieled fid-9 ta' Lulju 1990) huwa plejer tal-futbol li attwalment jilgħab mat-tim ta' Botafogo. Normalment jilgħab bħala difensur lemini, imma kapaċi jilgħab ukoll fuq il-faxxa leminija ta' nofs il-grawnd. Ħuh tewmi Fábio jilgħab ukoll ma' Manchester United.

Karriera 

Il-karriera professjonali ta' Rafael bdiet ġewwa l-Brażil mat-tim ta' Fluminense, fejn kien jilgħab magħhom taħt livell ġovanili. Rafael u ħuh Fábio ġew skoperti minn Les Kershaw li kien qed jaħdem f'isem il-klabb Ingliż ta' Manchester United.

F'Jannar tal-2008 it-tewmin ittrasferixxew lejn Manchester, imma ma setgħux jilgħabu partiti sakemm ma jkollhomx tmintax-il sena f'Lulju tal-2008. Rafael għamel l-ewwel apparenza mal-klabb f'partita ta' ħbiberija kontra Peterborough United nhar l-4 ta' Awwissu. Għall-istaġun 2008–09, hu ngħata l-flokk numru 21 li kien milbus minn Dong Fangzhuo. Id-debutt uffiċjali bil-flokk aħmar wasal fil-ġurnata tal-ftuħ tal-kampjonat Ingliż 2008–09, fejn daħal bħala sostitut għal Fraizer Campbell kontra Newcastle United.

L-ewwel partita mal-ewwel ħdax kienet kontra Middlesbrough fit-Tielet Rawnd tal-League Cup. Il-prestazzjonijiet tiegħu wassluh li jkun preferut mill-esperjenzati Gary Neville u Wes Brown. L-ewwel gowl tiegħu wasal fid-90 minuta fit-telfa li United sofrew kontra Arsenal bl-iskor ta' 2–1 nhar it-8 ta' Novembru 2008.

Grazzi għall-prestazzjonijiet eklatanti matul dan l-ewwel staġun, Rafael ingħata estensjoni tal-kuntratt ma' Manchester United għal sentejn oħra, li se jorbtu mal-klabb sal-2013.

Internazzjonali 

Nhar is-26 ta' Lulju 2010, Rafael ġie msejjaħ għall-ewwel darba mat-tim nazzjonali Brażiljan bħala l-ewwel skadwra magħżula mill-kowċ il-ġdid Mano Menezes għal-logħba ta' ħbiberija kontra l-Istati Uniti tal-10 ta' Awwissu. Madanakollu, id-debutt tiegħu kellu jistenna sentejn wara hekk kif iddebutta fis-26 ta' Mejju 2012, bħala sostitut kontra d-Danimarka.

Hu kien fost l-iskwadra Brażiljana li ħadet sehem fl-Olimpadji 2012 li saru ġewwa Londra, fejn magħhom rebaħ il-midalja tal-fidda.

Referenzi

Ħoloq esterni 
 
 

Nies ħajjin
Twieldu fl-1990
Futbolers Brażiljani
Plejers ta' Fluminense Football Club
Plejers ta' Manchester United FC
Plejers ta' Olympique Lyonnais
Watford FC

Watford Football Club hu klabb tal-futbol professjonali Ingliż ibbażat fil-belt ta' Watford. Huma jilgħabu fiċ-Championship.

Il-klabb ġie fundat fl-1881, fejn lagħab għall-ewwel darba fil-grawnd Cassio Road, qabel ma ttrasferixxa f'Vicarage Road fl-1922, fejn baqgħu hemm sal-lum il-ġurnata Il-klabb għandu l-laqam ta' The Hornets (Iż-Żnażan) minħabba l-uniformi safra u sewda. Watford għandhom rivalità twila mat-tim ta' Luton Town.

Il-klabb hu l-aktar magħruf għaż-żewġ perjodi meta kien taħt it-tmexxija tal-Ingliż Graham Taylor. L-ewwel wieħed kien bejn l-1977 u l-1987, meta l-klabb tela' għall-Ewwel Diviżjoni l-antika mir-Raba' Diviżjoni, fejn laħaq ukoll il-finali tal-FA Cup fl-1984 u kkompeta fit-Tazza UEFA. It-tieni perjodi kien mill-1997 sal-2001, meta Taylor wassal lill-klabb mit-Tieni Diviżjoni sal-Premiership. Matul dawn iż-żewġ eri l-klabb kien taħt il-proprjetà tal-president onorarju u l-kantant famuż Elton John.

Skwadra kurrenti u staff 
Sat-28 ta' Lulju 2010

L-ewwel tim

Plejers barra taħt self

Referenzi

Ħoloq esterni 
 Sit uffiċjali
 Intervisti ma' plejers veterani ta' Watford
 Storja tal-uniformijiet ta' Watford

 
Klabbs tal-futbol Ingliżi
Klabbs tal-futbol stabbiliti fl-1881
Gianluca Ramazzotti

Gianluca Ramazzotti (twieled fit-22 ta' Awwissu 1970) huwa attur, komiku u doppjatur Taljan taċ-ċinema, it-televixin u t-teatru.

Bijografija 

Hu attenda l-Akkademja tat-Teatru fil-Kalabrija, li kienet segwita minn korsijiet oħra fit-Teatru ta' Varsavja, u f'Pariġi ġewwa t-Theatre du Soleil. Daħal jagħmel parti tal-Kumpanija tal-Bagaglino, dirett minn Pier Francesco Pingitore, fejn ħa sehem kemm f'serati u serji ta' fizzjoni prodotti mill-kumpanija.

Minbarra din l-esperjenza mal-Bagaglino, hu ħa sehem fis-serje Vivere u f'Un posto al sole, u fil-film televiżiv Il Papa Buono, taħt direzzjoni ta' Ricky Tognazzi.

Hu jaħdem ukoll bħala preżentatur fuq ir-radju u anki doppjatur, partikularment fl-istejjer fizzjużi ta' kull għodwa fuq Radiodue. Bħala attur tat-teatru, hu wkoll interpreta l-parti ta' Bojetto fil-kummiedja mużikali Rugantino.

Filmografija

Teatru 

 I Promessi Sposi un musical 
 Intrichi d’amore 
 La scuola delle mogli 
 Soldati a Inglostadt 
 Ifigenia in Aulide 
 A qualcuno piace caldo 
 La notte 
 Il gatto che scoprì l’America 
 La farina del diavolo 
 Scanzonatissimo Gran Casinò 
 Babbo Natale è uno Stronzo… 
 Dark! Tornerò prima di mezzanotte 
 Il Vantone 
 Lei 
 I tre processi 
 E Ballando Ballando 
 Il Decamerone 
 Il re muore 
 Rugantino 
 Se devi dire una bugia dilla grossa 
 Cyrano 
 Boeing-Boeing 
 Romolo & Remolo 
 La Donna in nero
 Destinatario Sconosciuto 
 Il giro del mondo in 80 risate 
 Sempre meglio che lavorare
 Il Mago di Oz 
 Un pezzo di pazzo 
 Prime donne alle primarie 
 Uomini all’80% 
 Va tutto storto! 
 E io pago! 
 Complici 
 Gabbia di matti 
 Destinatario sconosciuto (ukoll direttur)
 Va tutto storto

Televixin 

 Vivere 
  Un posto al sole
 Anni 60 
 Distretto di polizia 
 Giornalisti 
 La squadra 
 Tequila e Bonetti 
 Il Papa buono 
 Miconsenta  
 Con le unghie e con i denti 
 Barbecue 
 Passaparola 
 Domani è un'altra truffa 
 Torte in faccia 
 Punto e a capo (ospitu)
 E io pago! 
 Edizione Straordinaria (aħbarijiet satiriċi flimkien ma' Demo Mura)
 Seven Show 2007
 Vita da paparazzo
 Gabbia di Matti

Ħoloq esterni 

 Sit uffiċjali
 

Twieldu fl-1970
Nies ħajjin
Atturi Taljani
Julien Faubert

Julien Faubert (Le Havre, 1 ta' Awwissu 1983) hu plejer tal-futbol Franċiż.

Karriera 

Faubert beda l-karriera mat-tim ta' Cannes, qabel ma fl-2004 itrasferixxa mat-tim ta' Bordeaux.

West Ham United 

Fl-1 ta' Lulju 2007, minkejja xniegħat li Faubert kien qrib li jitrasferixxi mat-tim ta' Rangers, hu minflok ingħaqad mat-tim Ingliż ta' West Ham United għal somma ta' madwar £6.1 miljun. Però, il-karriera mal-West Ham ma tantx bdiet fuq nota pożittiva hekk kif weġġa' fil-logħba ta' ħbiberija ta' qabel l-istaġun kontra Sigma Olomouc, u kien mistenni li jdum sitt xhur barra mil-logħob. Id-debutt mal-ewwel tim wasal fit-12 ta' Jannar 2008, meta daħal bħala sostitut fil-partita kontra Fulham f'Upton Park. L-ewwel staġun qalb il-futbol Ingliż xejn ma kien feliċi meta irnexxielu jagħmel biss tmien apparenzi minħabba li kontinwament kien iweġġa.

Real Madrid 

Faubert ingħata l-permess li jinnegozja mat-tim ta' Real Madrid, bi ħsieb li jiġi msellef għall-kumplament tal-istaġun għal somma ta' €1.5 miljun b'għażla li Real jixtruh b'mod permanenti għal €6 miljun. It-trasferiment tiegħu sar fil-31 ta' Jannar 2009, waqt li d-debutt tiegħu bil-flokk Madrilen wasal fis-7 ta' Frar, kontra Racing Santander.

Karriera internazzjonali 

L-unika apparenza ta' Faubert mat-tim nazzjonali Franċiż waslet fis-16 ta' Awwissu 2006, kontra il-Bożnija u Ħerżegovina. Id-debutt immarkah b'gowl fl-aħħar minuta biex assigura rebħa għal Franza bl-iskor ta' 2–1.

Referenzi

Ħoloq esterni 
 

Nies ħajjin
Twieldu fl-1983
Futbolers Franċiżi
Plejers ta' AS Cannes
Plejers ta' FC Girondins de Bordeaux
Plejers ta' West Ham United FC
Plejers ta' Real Madrid CF
Plejers tal-Ligue 1
Plejers ta' La Liga
Daniel Parejo Muñoz

Daniel Parejo Muñoz (Coslada, 16 ta' April 1989) huwa plejer tal-futbol professjonali li jilgħab bħala midfilder mat-tim Spanjol ta' Villarreal.

Karriera 

Parejo kien prodott tal-akkademja mixtla ta' Real Madrid. Il-kowċ Bernd Schuster kien impressjonat bit-talent taż-żagħżugħ u għażlu biex jitħarreġ għal diversi drabi mat-tim tal-kbar.

Fl-4 ta' Awwissu 2008, Parejo ġie msellef għal sena lit-tim taċ-Championship Ingliż Queens Park Rangers, u ddebutta mal-QPR ħamest ijiem wara fejn daħal bħala sostitut fir-rebħa ta' 2–1 fuq Barnsley f'Loftus Road. Parejo għamel tmintax-il dehra.

Fis-17 ta' Diċembru 2008, Real Madrid sejjħuh lura mis-self, wara li l-midfilders regulari tagħhom Rubén de la Red u Mahamadou Diarra spiċċaw barra għall-istaġun kollu kawża ta' problemi fiżiċi. Parejo ingħata n-numru 17, li qabel kien milbus minn Ruud van Nistelrooy li wkoll kien se jkun barra mil-logħob għall-kumplament tal-istaġun. Minkejja dawn il-problemi fit-tim, hu ftit li xejn deher mat-tim bl-ewwel logħba tkun dik kontra Sporting de Gijón tal-15 ta' Frar.

F'Lulju 2009, Parejo nxtara minn Getafe, b'Real iżommu l-opzjoni li jerġgħu jixtruh fil-futur. Nhar il-25 ta' Marzu 2010, hu skorja gowl kontra l-eks-tim tiegħu, meta seraq ballun mill-gowler Iker Casillas. Il-konfront intemm f'telfa ta' 4–2. Dak l-istaġun hu għen lil Getafe jikkwalifikaw għat-tieni darba fl-istorja għall-UEFA Europa League.

Wara staġun deludenti li ra lit-tim jevita bi ftit ir-relegazzjoni, fl-14 ta' Ġunju 2011, Valencia ħabbru l-akkwist ta' Parejo għas-somma ta' €6 miljun.

Statistika

Ħoloq esterni 

 
 Profil fuq BDFutbol

Nies ħajjin
Twieldu fl-1989
Plejers ta' Real Madrid CF
Plejers ta' Queens Park Rangers FC
Plejers ta' Getafe CF
Plejers ta' Valencia CF
Futbolers Spanjoli
Trattat ta' Maastricht

It-Trattat ta' Maastricht (formalment magħruf bħala t-Trattat dwar l-Unjoni Ewropea) ġie ffirmat fis-7 ta' Frar 1992 f'Maastricht, fil-Pajjiżi Baxxi wara negozjati finali fid-9 ta' Diċembru, 1991, bejn il-membri tal-Komunità Ewropea. Dan it-trattat daħal fis-seħħ fl-1 ta' Novembru, 1993, matul il-Kummissjoni Delors. Dan ħoloq l-Unjoni Ewropea u wassal għall-ħolqien tal-munita unika ewro.

Introduċa wkoll forom ġodda ta' kooperazjoni bejn il-gvernijiet tal-Istati Membri – pereżempju dwar d-difiża u fil-qasam tal-"ġustizzja u l-affarijiet interni". It-Trattat ta' Maastricht, biż-żieda ta' din il-kooperazzjoni intergovernattiva mas-sistema eżistenti tal-"Komunità", flimkien mat-tliet pilastri ħoloq struttura ġdida li hija kemm politika kif ukoll ekonomika. Din hija l-Unjoni Ewropea (UE).

Ħoloq esterni 

 Verżjoni konsolidata tat-Trattat dwar l-Unjoni Ewropea (2009, PDF)
 Verżjoni konsolidata tat-Trattat dwar l-Unjoni Ewropea (2009, iPhone / iPod Touch)

Maastricht
Klaus Ebner

Klaus Ebner (Vjenna, 8 ta' Awwissu 1964) hu kittieb, filologu u traduttur Awstrijakk. Huwa jikteb narrattiva u saġġi. Huwa wkoll jikteb poeżija bil-Ġermaniż u l-Katalan. L-awtur jgħix fi Vjenna mal-familja tiegħu.

Xogħlijiet 
 Vermells; poeżija (bil-Katalan), SetzeVents Editorial, Urús 2009, ISBN 978-84-92555-10-9
 Hominide; novella qasira novell (bil-Ġermaniż), FZA Verlag, Vjenna 2008, ISBN 978-3-9502299-7-4
 Auf der Kippe; proża (bil-Ġermaniż), Arovell Verlag, Gosau 2008, ISBN 978-3-902547-67-5
 Lose; stejjer qosra (bil-Ġermaniż), Edition Nove, Neckenmarkt 2007, ISBN 978-3-85251-197-9

Ħoloq esterni 
 Websajt uffiċjali tal-awtur (prinċipalment bil-Ġermaniż u l-Katalan, iżda fiha wkoll xi eżempji ta' testi letterarji tradotti għall-Ingliż)
 Bijografija, Assoċjazzjoni Kittieba Awstrijaċi
 Bijografija, Literaturhaus (Dar tal-Letteratura ta' Vjenna)

Kittieba Awstrijaċi
Twieldu fl-1964
Nies ħajjin
Nies minn Vjenna
Martin Heidegger

Martin Heidegger (Meßkirch, 26 ta' Settembru 1889 – Freiburg im Breisgau, 26 ta' Mejju 1976) kien filosfu influwenti Ġermaniż. L-iktar xogħol magħruf tiegħu, Essri u Żmien, hu ġeneralment meqjus fost l-iktar xogħlijiet filosofiċi importanti tas-seklu 20. Heidegger jibqa' karattru kontroversjali minħabba l-involviment tiegħu man-Naziżmu.

Ħajja u filosofija 

Heidegger sostna li l-filosofija tal-Punent, sa minn żmien Platun, ma fehmitx l-essri, u kellha tendenza li tindirizza l-mistoqsija tal-essri f'termini singolari, jiġifieri xi jfisser li xi ħaġa tkun, flok xi jfisser l-essri nnifsu.

Heidegger kien jemmen li l-istudji kollha li saru fuq l-essri ffukaw fuq entitajiet partikulari u l-karattri tagħhom, jew minflok ittrattaw l-essri nnifsu bħala entità, jew sustanza b'karattru. Heidegger għalhekk issuġġerixxa li l-metodu filosofiku għandu jiġġedded, permezz ta' proċess li jeżamina l-istorja tal-filosofija nfisha.

Heidegger sostna li dan in-nuqqas ta' fehma, sa minn żmien Platun, ħalla l-marka tiegħu fuq kull stadju tal-filosofija tal-Punent. Dak kollu li nifhmu, mill-mod kif nitkellmu sal-idea tas-"sens komun", hu sensibbli għal żbalji minħabba żbalji fundamentali dwar in-natura tal-essri. Dawn l-iżbalji joħorġu fit-termini li ntużaw fl-istorja tal-filosofija — ir-realtà, il-loġika, Alla, l-għarfien, il-preżenza, eċċ. Lejn l-aħħar tal-filosofija tiegħu, Heidegger argumenta li dan jaffettwa b'mod profond il-mod kif il-bniedem jidentifika ruħu mat-teknoloġija moderna.

Ix-xogħol ta' Heidegger kien influwenti ħafna fuq il-filosofija, it-teoloġija, u l-umanitajiet. Fil-filosofija, ix-xogħol ta' Heidegger kien kruċjali fl-iżvilupp tal-eżistenzjaliżmu, l-ermenewtika, id-dekostruzzjoni, il-postmoderniżmu, u l-filosofija kontinentali. Filosfi importanti bħal Karl Jaspers, Leo Strauss, Ahmad Fardid, Hans-Georg Gadamer, Jean-Paul Sartre, Emmanuel Lévinas, Hannah Arendt, Maurice Merleau-Ponty, Michel Foucault, Richard Rorty, u Jacques Derrida kollha analizzaw ix-xogħlijiet ta' Heidegger.

Heidegger jibqa' jissemma wkoll għall-appoġġ li wera għan-Naziżmu, u kien membru tal-Partit Nazzjonali Soċjalista Ġermaniż (NSDAP) mill-1933 sa Mejju tal-1945. Dawk li jappoġġjawh, b'mod speċjali Hannah Arendt, iħarsu lejn dan is-sostenn bħala żball personali, irrilevanti għall-filosofija tiegħu. Kritiċi bħall-eks studenti tiegħu Emmanuel Lévinas u Karl Löwith sostnew li l-appoġġ ta' Heidegger għan-Naziżmu kien immorali u jixhed żbalji fundamentali fil-ħsieb tiegħu.

Referenzi 

Twieldu fl-1889
Mietu fl-1976
Filosfi tas-seklu 20
Filosfi Ġermaniżi
Eżistenzjalisti
Ġermanja Nażista
Oroskopju

Fl-astroloġija, l-oroskopju huwa mappa jew dijagramma li tirrappreżenta l-pożizzjonijiet tax-xemx, tal-qamar, tal-pjaneti, tal-aspetti astroloġiċi u tal-angoli sensittivi waqt li jseħħ event partikolari, bħal fil-mument tat-twelid ta' persuna. Il-kelma oroskopju hija meħuda mill-kelmiet Griegi li jfissru "ħarsa lejn is-sigħat" (horoskopos, plu. horoskopoi, jew "markatur(i) tas-siegħa.") Ismijiet oħrajn għall-oroskopju jinkludu mappa astroloġika, astro-mappa, mappa tas-smewwiet, mappa tal-istilel, kożmogramma, vitasfera, mappa radikali u radix. L-oroskopju huwa użat bħala metodu ta' divinazzjoni li għandu x'jaqsam ma' eventi relatati mal-punt fil-ħin li jirrappreżenta u huwa l-pedament tad-tradizzjonijiet oroskopiċi tal-astroloġija.

Fl-użu tagħha ta' kuljum, il-kelma oroskopju tirreferi sikwit għall-interpretazzjoni ta' astrologu, is-soltu permezz ta' sistema ta' astroloġija li tibbaża fuq sinjali żodjakali jew fuq it-tifsira ta' event skont il-kalendarju, bħal fl-astroloġija Ċiniża. B'mod partikolari, bosta gazzetti u rivisti jġibu kolonni ta' tbassir ibbażat fuq is-sinjal żodjakali tal-individwu. Din is-sistema hija distinta mill-oroskopji użati tradizzjonalment, peress li fl-interpretazzjoni hija kkalkulata biss il-pożizzjoni żodjakali tax-xemx.

Etimoloġija
Il-kelma Latina horoscopus, li hija fl-aħħar mill-aħħar meħuda mill-Grieg ὡρόσκοπος li tfisser "twelid, oroskopju", jew litteralment, "wieħed li josserva s-siegħa (tat-twelid)". Il-kelma ὥρα tfisser "ħin, siegħa" u σκόπος tfisser "wieħed li josserva, li jħares". Fil-Grieg, il-kelma ὡρόσκοπος użata fis-sens ta' "axxendent" u ὡροσκοπία użata fis-sens ta' "osservazzjoni tal-axxendent" ilhom jintużaw minn żmien Klawdju Tolomew (Tetrabiblos 33,75).

Referenzi

Astroloġija
Żodjaku

Iż-Żodjaku jfisser ċiklu annwali ta' tnax-il stazzjon fuq il-medda tal-eklittika, fejn ix-Xemx taqsam is-smewwiet u tgħaddi mill-kostellazzjonijiet li jaqsmu l-eklittiku fi tnax-il żona indaqs ta' lonġitudni ċelestjali. Iż-żodjaku huwa rikonoxxut bħala l-ewwel sistema ta' koordinazzjoni ċelestjali magħrufa. L-astronomi Babilonjani żviluppaw iż-żodjaku tat-tmintax-il dar. Il-Maja kienu jużaw għoxrin dar. It-terminu żodjaku jista' jkun li ġej mil-Latin zōdiacus, mill-Grieg ζῳδιακός [κύκλος] (zodiakos kyklos), li jfisser "ċirku ta' annimali", idderivata minn ζῴδιον (zodion), id-diminuttiv ta' ζῷον (zoon) "annimal". Madanakollu, iż-żodjaku klassiku Grieg jinkludi wkoll djar (jew kostellazzjonijiet) li mhumiex irrappreżentati minn annimali (eż. Aquarius, Virgo, Gemini,Libra). Etimoloġija oħra li hija ssuġġerita tgħid li t-terminu Grieg huwa relatat mal-kelma sodi fis-Sanskrit, li tfisser "passaġġ", jiġifieri passaġġ li minnu tgħaddi x-Xemx.

Iż-Żodjaku tal-Punent 

 Il-Wott (0°) (Aries)
 It-Tawr (30°) (Taurus)
 It-Tewmin (60°) (Gemini)
 Il-Qabru (90°) (Cancer)
 Id-Durbies (120°) (Leo)
 L-Għodra (150°) (Virgo)
 Il-Miżien (180°) (Libra)
 L-Għaqreb (210°) (Scorpius)
 Il-Qaws (240°) (Sagittarius)
 Il-Kibx (270°) (Capricornus)
 Iż-Żir (300°) (Aquarius)
 Il-Ħut (330°) (Pisces)

Referenzi 

Astroloġija
Kostelazzjonijiet
L-Ewwel Diviżjoni tal-Football League

L-Ewwel Diviżjoni tal-Football League kienet l-ogħla diviżjoni tal-Football League bejn l-1993 u l-2004, u kumplessivament kienet l-ogħla diviżjoni tal-futbol Ingliż bejn l-1892 u l-1992.

Storja

Il-fundazzjoni tal-Football League saret fl-1888 mid-direttur tal-klabb ta' Aston Villa William McGregor. Oriġinarjament din kienet tikkonsisti minn diviżjoni waħda magħmula minn tnax-il klabb (Accrington, Aston Villa, Blackburn Rovers, Bolton Wanderers, Burnley, Derby County, Everton, Notts County, Preston North End, Stoke (issa Stoke City), West Bromwich Albion u Wolverhampton Wanderers), sempliċement magħrufa bħala The Football League. Meta fl-1892, dan il-kampjonat beda jaċċetta membri mill-Football Alliance, tal-ewwel kien maqsum f'żewġ diviżjonijiet; il-kampjonat oriġinarju ġie estiż (bl-aqwa żewġ klabbs tal-Alliance jingħaqdu) u ġie msemmi bl-isem il-ġdid ta' L-Ewwel Diviżjoni, waqt li l-kumplament tal-membri tal-Alliance ġew ammessi fit-Tieni Diviżjoni.

Għall-mitt sena ta' wara, l-Ewwel Diviżjoni kien bla ebda dubju l-aqwa kampjonat professjonali fil-futbol Ingliż. Wara, fl-1992 it-22 klabb li kienu jagħmlu parti mill-Ewwel Diviżjoni ddeċidew li jirriżenjaw mill-Football League u jiffurma l-FA Premier League. Hekk għamlu, u permezz ta' din it-tranżizzjoni l-istatus tagħhom bħala l-ikbar u l-aktar klabbs sinjuri fil-pajjiż aktar kiber, waqt li n-negozjati għad-drittijiet televiżivi saru jagħtu aktar profitt. Il-Football League kien sussegwentamant ri-organnizat, bit-Tieni, it-Tielet u r-Raba' Diviżjoni jiġu msemmija l-Ewwel, it-Tieni u t-Tielet rispettivament. B'hekk, l-Ewwel Diviżjoni, waqt li xorta baqgħet fl-ogħla livell tal-Football League, issa niżlet fit-tieni livell mis-sistema totali tal-kampjonat Ingliż, biex b'hekk l-aqwa timijiet wirtu s-sistema ta' logħba eliminatorji li toffri l-promozzjoni mit-Tieni Diviżjoni l-antika.

L-isem tal-Ewwel Diviżjoni tbiddel għal Football League Championship qabel il-bidu tal-istaġun 2004–05, għal raġunijiet kummerċjali. Madanakollu, din xorta tibqa' fit-tieni livell tal-futbol Ingliż.

Daqs

L-Ewwel Diviżjoni fil-bidu kienet tikkonsisti mit-tnax-il klabb fundatur; minn dakinhar din id-diviżjoni esperjenzat estenzjoni hekk kif il-futbol beda jsir aktar popolari waqt li l-kwalità tat-timijiet kiber ukoll. Kien hemm ukoll serje ta' tnaqqis lejn tmiem is-snin tmenin, però dawn ma tantx damu, kif inhu deskritt f'din it-tabella:

† bħala d-diviżjoni fit-tieni livell tal-futbol Ingliż (mill-1995)

Ara wkoll

 Football League
 Premier League
 FA Cup
 League Cup
 It-Tieni Diviżjoni
 It-Tielet Diviżjoni
 Ir-Raba' Diviżjoni
 Football Conference

English Football League
It-Tripletta

It-Tripletta (jew aħjar bl-Ingliż, The Treble) huwa terminu fil-futbol li jintuża' biex jirreferi għal klabb li jkun rebaħ il-kampjonat nazzjonali, l-aqwa tazza domestika u t-tazza tal-kompetizzjoni kontinentali fl-istess staġun. Ġeneralment, tripletta tinqasam fi tliet kategoriji diversi. Dawn huma, it-Tripletta Kontinentali – għal tim li jirbaħ il-kampjonat domestiku, l-aqwa tazza domestika u l-aqwa tazza kontinentali, u t-Tripletta Domestika – tikkonsisti mill-kampjonat u rebħiet fiż-żewġ tazzi nazzjonali.

L-FA Community Shield (jew trofej minuri oħra simili), is-Supertazza Ewropea (jew dawk minn konfederazzjonijiet oħra), is-Supertazzi domestiċi (bħas-Supertazza tal-Italja, is-Supertazza ta' Spanja), it-Tazza Interkontinentali, jew it-Tazza tad-Dinja tal-Klabbs huma rari riferuti bħala parti mit-tripletta.

Tripletta oħra distinti hi t-Tripletta Internazzjonali, li tikkonsisti mill-aqwa kompetizzjoni kontinentali (għall-UEFA, il-Kampjonati Ewropej), it-Tazza tad-Dinja u t-Tazza tal-Konfederazzjonijiet. Din hi differenti mit-tripletti l-oħra hekk kif hu impossibbli li tirbaħ dawn kollha fi staġun wieħed jew f'sena ta' kalendarju; pajjiż li jikseb din it-tripletta hu kkunsidrat bħala d-detentur tat-tliet trofej fl-istess ħin.

Ir-rebħ ta' erba' trofej rari sseħħ, fejn din tissejjaħ Il-Kwadruplu u tikkonsisti mir-rebħ tat-tazza kontinentali u tliet tazzi domestiċi. Dan l-avveniment seħħ darba biss fl-istorja mit-tim ta' Celtic lura fl-1967.

It-Tripletta Kontinentali 

Din it-tip ta' tripletta tikkonsisti minn klabb jirbaħ l-ogħla livell tal-kampjonat nazzjonali u r-rebħ tal-aqwa kompetizzjoni domestika (Id-Doppjetta), flimkien mal-kampjonat kontinentali, dawn kollha fi staġun wieħed. Dan it-tragward intlaħaq l-ewwel darba mit-tim ta' Celtic fl-1967, meta dan rebaħ il-kampjonat Skoċċiż, it-Tazza Skoċċiża u t-Tazza taċ-Ċampjins, u kif ukoll il-League Cup. Minn dakinhar 'il quddiem, erba' timijiet oħra laħqu dan it-tragward fl-Ewropa, waqt li erba' Afrikani, żewġ Ażjatiċi u tim Nord-Amerikan irrepetew ir-rebħ tat-tripletta.

It-Tripletta Domestika 

Din it-tip ta' tripletta tikonsisti minn klabb li jirbaħ l-ogħla diviżjoni tal-pajjiż flimkien mal-aqwa żewġ tazzi domestiċi, kollha fi staġun wieħed

It-Tripletta Internazzjonali 

Din it-tripletta tinvolvi dawk it-timijiet nazzjonali li rnexxielhom jirbħu tliet trofej fl-istess żmien. Dawn it-tip ta' tripletti huma impossibbli li jiġu miksuba fi staġun wieħed, u ġeneralment tikkonsisti mir-rebħ tal-kampjonat kontinentali tat-tim, it-Tazza tad-Dinja u t-Tazza tal-Konfederazzjonijiet.

Ara wkoll 

 Id-Doppjetta
 Il-Kwadruplu

Ħoloq esterni 

 Treble1999
 Statistika fuq RSSSF

Tripletta

pt:Tríplice coroa#Futebol
Storja postali ta' Malta

Il-bolol ta' Malta jiġu maħruġa mill-kumpanija MaltaPost p.l.c. L-ewwel bolla ta' Malta inħarġet fl-1 ta' Diċembru 1860, żmien fejn Malta kienet għada taħt il-ħakma Ingliża.

Bolol fiskali
Malta kellha l-bolol fiskali mill-1899 sal-1988. Hemm diversi tipi differenti ta' dawn il-bolol.

Katalgi tal-Bolol ta' Malta
Iż-żewġ katalgi lokali dedikati bis-sħiħ għall-bolol ta' Malta huma:
  Said Malta Stamp Catalogue
  JB Catalogue of Malta Stamps and Postal History.

Uħud mill-pubblikaturi barranin li fil-katalgi tagħhom jinkludu l-bolol ta' Malta:
  Stanley Gibbons
  Yvert & Tellier
  Scott
  Michel
  Unificato

Referenzi

Filatelija
It-Twerżiqa

It-Twerżiqa (jew Skrik bin-Norveġiż) huwa t-titlu ta' sensiela ta' tpinġijiet u stampi espressjonisti maħluqa mill-1893 sal-1910 mill-artista Norveġiż Edvard Munch, li juru figura tbati b'sema aħmar nar fl-isfond. Il-veduta fl-isfond hi ta' Oslofjord u meħuda mill-għolja ta' Ekeberg, ġewwa Oslo (li qabel kienet Kristjanja) fin-Norveġja.

Edvard Munch ħalaq bosta verżjonijiet tat-Twerżiqa fuq materjali varji. Fil-Mużew ta' Munch hemm waħda miż-żewġ verżjonijiet impittrin (dik tal-1910) u oħra mpinġija bil-pastell. Fil-Gallerija Nazzjonali tan-Norveġja hemm il-verżjoni mpittra l-oħra (1893, dik li tidher fl-istampa tal-lemin). Ir-raba' verżjoni, impinġija bil-pastell, hija proprjetà tal-biljunarju Norveġiż Petter Olsen. Munch ħalaq ukoll litografija tax-xbieha fl-1895..

It-Twerżiqa kienet il-mira ta' bosta serqiet prominenti ta' xogħlijiet artistiċi. Fl-1994 il-verżjoni tal-Gallerija Nazzjonali nsterqet u reġgħet instabet ħafna xhur wara. Fl-2004, It-Twerżiqa u l-Madonna nsterqu mill-Mużew ta' Munch u ż-żewġ tpinġijiet reġgħu nstabu fl-2006. Saritilhom xi ftit tal-ħsara iżda reġgħu ġew esposti f'Mejju 2008 wara li ġew irrestawrati.

Referenzi 

Twerżiqa
Alyson Michalka

Alyson Renae Michalka, magħrufha aħjar bħala Aly Michalka (twieldet fil-25 ta' Marzu 1989) hija attriċi, kantawtriċi, kitarrista u pjanista Amerikana. Hi hi l-aktar magħrufha għall-irwol ta' Keely Teslow fis-serje televiżiva Phil of the Future (Phil tal-Futur) imxandar fuq Disney Channel, u bħala Taylor Callum f'Cow Belles. Barra mix-xena televiżiva, hi tifforma parti mid-dwett Aly & AJ iffurmat flimkien ma' oħtha Amanda Michalka.

Bijografija
Alyson twieldet u trabbiet flimkien ma' oħtha Amanda, f'Torrance, Kalifornja. Michalka ilha minn meta kellha ħames snin idoqq il-pjanu u minn tlettax idoqq il-kitarra. Bdiet tirreċta meta kellha ħames snin, fejn ħafna drabi kienet tieħu sehem fi produzzjonijiet tal-knisja. Ġiet imrabba fi sfond Kristjan u għadha prattikanta tiegħu. Tħobb tkanta u pproduċiet ukoll albums ma' oħtha.

Karriera
Id-debutt ta' Alyson fid-dinja televiżiva wasal bl-irwol ta' Keely Teslow li ngħatat fis-serje Phil of the Future. Barra minn hekk dehret ukoll fil-film ta' Disney Now You See It..., fejn hawnhekk kellha l-irwol ta' Allyson Miller, produttriċi televiżiva ambizzjuża, u f'Cow Belles fejn tidher fil-kumpanija ta' oħtha. Alyson u oħtha iffurmaw id-dwett mużikali "Aly & AJ". L-ewwel album tagħhom, Into the Rush, ħareġ fis-16 ta' Awwissu 2005. Fl-2007 ħareġ l-album il-ġdid Insomniatic, li kien jinkludi l-kanzunetta "Potential Break-Up Song", li għamlet suċċess kbir fis-swieq mużikali u l-klassifiki tal-mużika Amerikani. Barra minn hekk, attwalment qed jaħdmu fuq l-album il-ġdid, li mistenni li joħroġ fis-sajf tal-2009.

Filmografija

Noti

Ħoloq esterni

 
 Sit uffiċjali

Twieldu fl-1989
Nies ħajjin
Atturi Amerikani
Kantanti Amerikani
Malena Ernman

Sara Magdalena Ernman (twieldet fl-4 ta' Novembru 1970) hija kantanta operistika Żvediża. Ernman hi artista versatili fejn barra li tkanta opri u operetti, hi tkanta wkoll chansons, cabaret, jazz, dehret ukoll fi mużikals. Illum il-ġurnata, Malena Erman hi l-aktar kantanta tal-opri imfittxija ġewwa l-Iżvezja. Hija hi membru fl-Akkademja Rjali Żvediża tal-Mużika. Malena rebħet id-dritt li tirrapreżenta lill-Iżvezja fil-Festival tal-Eurovision 2009, bid-diska "La voix" miktuba minn Fredrik Kempe.

Melodifestivalen 2009 u l-Eurovision 

Wara diversi kunċerti u opri, nhar it-28 ta' Novembru, 2008 ġie mħabbar li Malena Ernman kienet se tidħol fil-Melodifestivalen 2009 għall-Festival tal-Eurovision 2009 bil-kanzunetta "La voix" b'lirika ta' Fredrik Kempe. Nhar it-28 ta' Frar, 2009 ikkompetiet fir-raba' semifinali tal-Melodifestivalen f'Malmö u ġiet imħabbra bħala waħda mill-finalisti. Nhar l-14 ta' Marzu, Malena akkwistat id-dritt biex tirrapreżenta lill-Iżvezja fil-fażi finali tal-konkors. L-Iżvezja ħadet sehem fl-ewwel semifinali u kantat fil-ħames post. Fi tmiem din is-semifinali, Ernman kisbet post fil-finali. "La voix" hi l-ewwel kanzunetta Żvediża fil-Eurovision li parti sostanzjali mil-lirika tagħha hu bil-Franċiż.

Diskografija 
My Love (BIS) 
Cabaret Songs (BIS)
Songs in Season (Nytorp Musik)
Nachtgesänge (Col legno)  
The High Mass (Deutsche Grammophone)

DVD 
Die Fledermaus (Glyndebourne Festival Opera)  
Julie (Boesmans) 
Hercules (William Christie)

Ħajja personali 
Hija miżżewġa lill-attur Svante Thunberg u flimkien għandhom żewġt itfal bniet: il-kantanta Beata Ernman u l-attivitsta ambjentali Greta Thunberg.

Referenzi

Ħoloq esterni

 Sit uffiċjali

Nies ħajjin
Twieldu fl-1970
Kantanti Żvediżi
Kontestanti fil-Festival tal-Eurovision
Kontestanti fil-Melodifestivalen
Rebbieħa tal-Melodifestivalen
Lingwa Leoniża

Il-lingwa Leoniża (Llionés bil-Leoniż) hi lingwa Romanza li hi mitkelma fl'Leon, Zamora, Bregancja.
Hemm b'kollox madwar 25.000 ruħ li jitkellmu bil-Lingwa Leoniża (Llengua Llionesa). 

Hawn taħt hawn xi eżempji tal-Lingwa Leoniża: 

Il-Ġranet tal-Ġimgħa:

It-Tnejn: llunes

It-Tlieta: martes

L-Erbgħa: miércoles

Il-Ħamis: xueves

Il-Ġimgħa: vienres

Is-Sibt: sábadu

Il-Ħadd: domingu

In-Numri: 

Wieħed: Unu

Tnejn: Dous / Duas

Tlieta: Tres

Erbgħa: Cuatru

Ħamsa: Cincu

Sitta: Seyes

Sebgħa: Siete

Tmienja: Ochu

Disgħa: Nueve

Għaxra: Diez

Biblio 

 Menéndez Pidal, R.: "El dialecto Leonés". Revista de Archivos, Bibliotecas y Museos, 14. 1906.
 García Gil, Hector (2010). «El asturiano-leonés: aspectos lingüísticos, sociolingüísticos y legislación». Working Papers Collection. Mercator Legislation, Dret i legislació lingüístics. (25). ISSN 2013-102X.
 Academia de la Lengua Asturiana«Normes ortográfiques». 2005. ISBN 978-84-8168-394-3.
 García Arias, Xosé Lluis (2003). Gramática histórica de la lengua asturiana: Fonética, fonología e introducción a la morfosintaxis histórica. Academia de la Llingua Asturiana. ISBN 978-84-8168-341-7.
 González Riaño, Xosé Antón; García Arias, Xosé Lluis (2008). II Estudiu sociollingüísticu de Lleón (Identidá, conciencia d'usu y actitúes llingüístiques de la población lleonesa). Academia de la Llingua Asturiana. ISBN 978-84-8168-448-3.
 Galmés de Fuentes, Álvaro; Catalán, Diego (1960). Trabajos sobre el dominio románico leonés. Editorial Gredos. ISBN 978-84-249-3436-1.
 Linguasphere Register. 1999/2000 Edition. pp. 392. 1999.
 López-Morales, H.: “Elementos leoneses en la lengua del teatro pastoril de los siglos XV y XVI”. Actas del II Congreso Internacional de Hispanistas. Instituto Español de la Universidad de Nimega. Holanda. 1967.
 Staff, E. : "Étude sur l'ancien dialecte léonnais d'après les chartes du XIIIÈ siècle", Uppsala. 1907.
 Gessner, Emil. «Das Altleonesische: Ein Beitrag zur Kenntnis des Altspanischen».
 Hanssen, Friedrich Ludwig Christian (1896). Estudios sobre la conjugación Leonesa. Impr. Cervantes.
 Hanssen, Friedrich Ludwig Christian (1910). «Los infinitivos leoneses del Poema de Alexandre». Bulletin Hispanique (12).
 Krüger, Fritz. El dialecto de San Ciprián de Sanabria. Anejo IV de la RFE. Madrid.
 Morala Rodríguez, Jose Ramón; González-Quevedo, Roberto; Herreras, José Carlos; Borrego, Julio; Egido, María Cristina (2009). El Leonés en el Siglo XXI (Un Romance Milenario ante el Reto de su Normalización). Instituto De La Lengua Castellano Y Leones. ISBN 978-84-936383-8-2.

Note

Ħoloq 

 Héctor García Gil. Asturian-leonese: Linguistic, Sociolinguistic and Legal Aspects
 Asturian Language Academy
 González i Planas, Francesc. Institutum Studiorum Romanicorum «Romania Minor». The Asturleonese Dialects.
 La Caleya Cultural Association.
 Furmientu Cultural Association.
 Faceira Cultural Association.
 El Teixu Cultural Association.

Leoniża
Leoniża
Patri Mattew Sultana

Dan il-patri ma kienx mill-Kalkara, iżda għadda numru ta' snin fil-komunita' tal-Kapuċċini tal-Kalkara. Din hi r-raġuni għaliex insibu triq ġewwa l-Kalkara bl-isem ta' Patri Mattew Sultana.
Twieled ix-Xagħra, Għawdex, fil-5 ta' Awissu 1918 u ngħaqad mal-Kapuċċini u fl-1942 sar saċerdot. Fil-bidu tal-ħajja saċerdotali tiegħu kien kappillan f’bosta sptarijiet u wkoll għalliem tal-Latin u tat-Taljan fil-Kulleġġ Serafiku. 
Kien membru attiv ta' l-Akkademja tal-Malti u poeta magħruf. Kiteb numru ta' versi ta' innijiet popolari u kif ukoll ħafna poeżiji li l-biċċa l-kbira tagħhom għandhom suġġett reliġjuż. 
Patri Mattew miet fis-17 ta' Frar tal-1986. L-isem tat-triq hawn fuq imsemmija flimkien mal-poeżiji li ħallielna huma l-aqwa tifkiriet ta' dan il-poeta li għadda żmien mhux ħażin jgħix u jaħdem mill-qrib man-nies tal-Kalkara.
Martín Cáceres

José Martín Cáceres (twieled fis-7 ta' April 1987) huwa plejer tal-futbol Urugwajan li jilgħab bħala difensur ma' Cagliari.

Karriera 

Cáceres beda l-karriera ġewwa l-Urugwaj ma' Defensor Sporting, u f'età żagħżugħa sar plejer regulari mal-ewwel tim. F'total ta' 26 apparenza hu sab ix-xibka 4 darbiet. Fi Frar tal-2007, Cáceres iffirma kuntratt ta' ħames snin mat-tim ta' Villarreal CF ta' Spanja mit-tim ta' Defensor għal ċifra ta' miljun ewro.

Fl-istaġun 2007–08 ġie msellef lit-tim ta' Recreativo, fejn lagħab rwol importanti mat-tim Andalusjan. Fid-9 ta' Jannar, 2008, Cáceres skorja gowl vitali kontra Villareal, l-istess tim li kellu d-drittijiet tiegħu, fit-Tazza Spanjola, liema partita Recreativo ħarġu rebbieħa bl-iskor ta' 1–0.

Cáceres ingħaqad ma' Barcelona fis-sajf tal-2008, għas-somma ta' €16.5 miljun. Klawżola ta' €50 miljun ġiet inkluża fil-qbil li sar, b'kuntratt li jibqa' sejjer sal-istaġun 2012. Matul l-ewwel staġun tiegħu mal-klabb Katalan, Cáceres sab ftit opportunitajiet mal-ewwel tim. Madanakollu, f'dan l-ewwel staġun tiegħu hu rnexxielu jirbaħ tliet trofej: it-Tazza tar-Re, il-UEFA Champions League u l-La Liga, biex kompla t-Tripletta għal Barcelona.

Nhar it-30 ta' Lulju, 2009, kien ġie rappurtat li Cáceres kien kompla t-testijiet mediċi bil-ħsieb li jingħaqad ma' Juventus. Nhar is-6 ta' Awwissu, Barcelona ikkonfermaw li huma kienu selfuh għal staġun sħiħ bl-għażla li l-klabb Taljan jixtrieh għal €11-miljun fi tmiem l-istaġun. Fit-12 ta' Settembru 2009, Cáceres skorja l-ewwel gowl tiegħu mal-Juventus fid-debutt tiegħu fis-Serie A kontra SS Lazio.

Fis-27 ta' Awwissu, 2009, Caceres issieħeb għal staġun ma' Sevilla, bl-għażla li jixtruh fl-aħħar tal-istaġun għal somma ta' €5 miljun.

Statistika 

Korretti sas-16 ta' Frar 2013.

1Inklużi l-Liguilla Pre-Libertadores, Copa del Rey u l-Coppa Italia.
2Inklużi l-Copa Libertadores, UEFA Cup, UEFA Europa League u l-UEFA Champions League.
3Inkluża s-Supercoppa Italiana.

Referenzi

Ħoloq esterni 

 

Twieldu fl-1987
Nies ħajjin
Futbolers Urugwajani
Plejers ta' Defensor Sporting Club
Plejers ta' Villarreal CF
Plejers ta' Recreativo de Huelva
Plejers ta' FC Barcelona
Plejers ta' Sevilla FC
Plejers ta' Juventus FC
Plejers ta' Southampton FC
Plejers ta' Hellas Verona FC
Plejers tas-Serie A
Plejers ta' La Liga
Plejers tal-Premier League
Amanda Michalka

Amanda Joy Michalka (twieldet fl-10 ta' April 1991) hija attriċi, mużiċista u kantanta Amerikana. Qabel ma bdiet l-karriera ta' attriċi hi kienet timmudella, u illum tifforma parti mid-dwett mużikali Aly & AJ, flimkien ma' oħtha Alyson Michalka.

Karriera 

AJ ħadmet parti f'numru ta' produzzjonijiet mużikali fl-iskola tagħha f'Milwaukee. Hi kienet mudella għall-katalgi. F'Marzu tal-2006, hi ddebuttat fis-serje ta' Disney Channel Cow Belles, fil-parti ta' Courtney Callum, flimkien ma' oħtha Aly. Hi kienet ukoll dehret fuq xi serati bħal Oliver Beene, Six Feet Under, The Guardian, u General Hospital. Hi wkoll dehret flimkien m'oħtha fil-film prodott mill-MTV, Super Sweet 16: The Movie.

Fil-film The Lovely Bones ta' Peter Jackson, li se joħroġ fis-swali taċ-ċinema nhar il-11 ta' Diċembru 2009, hi se jkollha parti fih, waqt li oħtha għandha rwol prinċipali fil-film Bandslam, li se joħroġ fil-31 ta' Lulju, 2009. Barra minn hekk, hi u oħtha jiffurmaw d-dwett Aly & AJ, li qed jipprepara għall-album il-ġdid li se joħroġ fis-sajf tal-2009.

Filmografija

Referenzi

Ħoloq esterni 

 
 Sit uffiċjali
 Profil fuq MySpace
 Stazzjoni uffiċjali fuq YouTube

Nies ħajjin
Twieldu fl-1991
Atturi Amerikani
Kantanti Amerikani
Nies minn Kalifornja
Benetice (Světlá nad Sázavou)

Benetice huwa raħal żgħir qrib il-belt ta' Světlá nad Sázavou fir-Reġjun Vysocina, Repubblika Ċeka.

Kien hemm fabbrika tal-ħġieġ f'Benetice. Din m'għadhiex teżisti aktar, iżda xi ismijiet lokali ta' postijiet huma parzjalment inisslin mill-fabbrika tal-ħġieġ bħal Na sušírnách jew Sklárenský rybník (isem ta' għadira). F'Benetice hemm kamp ta' rikreazzjoni. Dan kien użat bħala kamp tal-pijunieri (pijunieri kienu nies organizzati fi grupp wieħed fir-Repubblika Ċeka) u kien użat għaż-għażagħ mill-Ungerija, il-Polonja, u l-Ġermanja.

Siġra tat-tilju tikber fil-park tar-raħal ta' Benetice. Ġie miżrugħa fl-1945.

Il-kastell Lipnice jista jidher minn Benetice.

Storja tal-isem tar-raħal 
 1375 - Beneczicze
 1787 - Benetitz

Gallerija

Ħoloq esterni 
 www.benetice.eu - Paġni dwar ir-raħal Benetice

Irħula fir-Repubblika Ċeka
Ragħaj

Ragħaj huwa persuna li jaħdem ġo għalqa u jieħu ħsieb in-nagħaġ. Dan ix-xoghol beda madwar 6,000 sena ilu fl-Asja Minuti. In-nagħaġ jinżtammu għall-ħalib, laħam u suf. Ix-xogħol tar-ragħaj hu li jżomm il-merħla tiegħu 'l bogħod mil-lpup u annimali selvaġġi oħra. Qabel ir-ragħaj kien jirgħa n-nagħaġ u minnu jagħmel il-ħalib u l-ġobon imma illum din ftit li xejn għadha sseħħ. Is-soltu, ir-ragħajja kienu jkunu l-iżgħar tifel tal-bidwi. Ir-rgħajja kienu jgħixu ġo kabina żgħira sikwit man-nagħaġ tiegħu. Is-soltu jaħdmu ħdejn muntanji jew ħdejn xi xmara minħabba li hemmhekk kien iktar faċli biex jiġu mkabbra affarjiet bħaċ-ċereali.

Xogħlijiet agrikoli
Trapani

Trapani (bl-Isqalli: Tràpani) hija belt fuq il-kosta tal-Punent ta' Sqallija fl-Italja. Hija il-belt kapitali tal-Provinċja ta' Trapani. Illum il-ġurnata din il-belt għadha ċentru importanti għas-sajjieda u għall-Gżejjer Egadi.

Ħoloq esterni 

 Informazzjoni fuq il-belt ta' Trapani
 Museum Agostino Pepoli
 Mappa ta' Trapani

Bliet u rħula fi Sqallija
Injam

Injam huwa materjal organiku furmat bħalha "Xylem" sekondarju fiz-zkuk tal-pjanti. F'Siġra ħajja ġġorr l-ilma u nutrijenti lill-weraq u f'affarijiet oħra ħajjin. L-Injam jaħdem bħalha funżjoni ta' sapport u b'hekk tikkontribwixxi sabiex l-pjanti jikbru f'qisien kbar. Injam jista' ukoll jirreferi għal materjali ta' pjanti oħrajn u affarijiet simili u għal materjal maħdum mill-injam.

Ekonomija‎
Botanika
Paulínia

Paulìnia hi muniċipju fl-istat ta' São Paulo, ġewwa l-Brażil.

Muniċipji fl-istat ta' São Paulo
Marca (gazzetta)

MARCA hi gazzetta sportiva Spanjola li titratta prinċiparjament suġġetti relatati mal-futbol imma tkopri wkoll l-aħbarijiet kurrenti mid-dinja sportiva. Mill-1984, Marca hi f'idejn il-grupp Recoletos. Aktar minn 2,300,000 persuna jaqraw din il-gazzetta, b'din iċ-ċifra tkun l-ogħla waħda għal gazzetta ta' kuljum fi Spanja. Sal-2007, sena li fiha dan il-ġurnal ġie megħlub mill-gazzetta b'xejn 20 minutos, Marca baqgħet bħala l-aktar gazzetta li tinqara fi Spanja.

Unuri 

L-unuri segwenti jingħataw minn MARCA fi tmiem kull staġun:

 Pichichi – Għall-aqwa skorer tal-kampjonat
 Zarra – Għall-aqwa skorer tal-kampjonat ta' nazzjonalità Spanjola
 Zamora – Għall-aqwa gowler
 Miguel Muñoz – Għall-aqwa kowċ
 Guruceta – Għall-aqwa referi
 Di Stefano – Għall-aqwa plejer

Medja oħra 

Marca.com, is-sit uffiċjali tal-gazzetta li nħoloq fl-1995, hu s-sit sportiv l-aktar li jżuruh fi Spanja b'iktar minn miljun viżta kuljum u aktar minn sitt miljun u nofs utent fix-xahar. Mill-2007 ġiet introdotta fil-websajt tagħhom il-paġna "Los Marcatoons" li turi karikaturi tal-personaġġi sportivi l-aktar famużi fi Spanja.

Radio Marca, inawgurat fl-2001, hu l-ewwel radju nazzjonali li joffri informazzjoni sportiva 24 siegħa kuljum.

Referenzi

Ħoloq esterni 

  Sit uffiċjali
  Radio Marca – sit uffiċjali tar-radju ta' Marca

Gazzetti sportivi
Gazzetti Spanjoli
AS (gazzetta)

AS (jew Diario AS) hi gazzetta sportiva Spanjola, li tikkonċerna partikularment fuq il-futbol. Din il-gazzetta tkopri aħbarijiet tat-timijiet prinċipali ta' Madrid, Real Madrid u Atlético Madrid, fejn tikkompeti direttament ma' MARCA, li tbigħ madwar terz aktar ta' kopji.

Referenzi

Ħoloq esterni
 

Gazzetti sportivi
Gazzetti Spanjoli
Attakkant

Attakkant huwa plejer f'tim tal-futbol li jilgħab l-aktar qrib tal-lasta avversarja, u huwa l-persuna responsabbli li jiġu skurjati l-gowls. Din il-pożizzjoni avvanzata flimkien mar-responsabbilitajiet limitati f'dak li għandu x'jaqsam mad-difiża jfisser li normalment l-attakkanti jiskorjaw aktar gowls mill-plejers l-oħra; ħafna drabi huma jkunu fost l-iktar magħrufa u l-aktar li jiswew fl-iskwadra.

Formazzjonijiet moderni, ħafna drabi jinkludu minn attakkant wieħed sa tlieta; tnejn hu l-aktar numru komuni. Il-kowċis tipikament jiskjeraw attakkant wieħed li jilgħab f'pożizzjoni avvanzata, u attakkant ieħor li jilgħab warajh u jassisti fil-ħolqien tal-gowls kif ukoll biex jiskorja.

Attakkant ċentrali 

L-attakkant ċentrali jkun ħafna drabi plejer twil li jiġi wżat għall-blalen għoljin jew jirċievi passaġġi waqt li jżomm il-ballun biex sħabu jilħqu javvanzaw, biex jgħin lil sħabu jiskorja billi jipprovdi passaġġ, jew biex jiskorja hu stess; din l-aħħar varjazzjoni timponi fuq l-attakkant li jkollu veloċità tajba. Ċerti attakkanti joperaw fuq il-ġwienaħ tal-grawnd u minn hemmhekk jagħmlu progress għal-lasta.

It-tieni attakkant

Ara wkoll 

 Formazzjoni (futbol)

Terminoloġija tal-futbol

da:Fodboldpositioner#Angriber
Tazza tal-Konfederazzjonijiet

It-Tazza tal-Konfederazzjonijiet hija kompetizzjoni internazzjonali tal-futbol għat-timijiet nazzjonali, li ssir kull erba' snin mill-FIFA. Dan it-turnew jinvolvi lir-rebbieħa individwali tal-kampjonati tas-sitt konfederazzjonijiet tal-FIFA (CAF, CONMEBOL, UEFA, AFC, OFC, CONCACAF) flimkien mar-rebbieħ tat-Tazza tad-Dinja u l-pajjiż ospitu, biex iġib in-numru ta' parteċipanti għal tmienja.

Storja 

L-ewwel Tazza tal-Konfederazzjonijiet (li kienet għadha ma tissejaħx hekk) saret fl-1992 ġewwa l-Arabja Sawdija, u dan l-istess pajjiż ospita ż-żewġ edizzjonijiet suċċessivi tal-1995 u l-1997. L-ewwel edizzjoni rat lill-Arġentina terfa' l-"King Fahd Cup", f'isem ir-Re u l-Prim Ministru tal-Arabja Sawdija li kien beda dan it-turnew, quddiem tliet avversarji oħra li kienu l-Istati Uniti, il-Kosta tal-Avorju u l-Arabja Sawdija. Fl-1995 in-numru ta' parteċipanti ġie estiż għal sitt f'żewġ gruppi ta' tlieta. Ir-rebbieħa kienet id-Danimarka b'rebħa sorpriża fil-finali kontra l-Arġentina bl-iskor ta' 2–0.

Fl-1997 il-FIFA organizzat direttament dan it-turnew u n-numru ta' parteċipanti kiber għal tmienja. Il-Brażil ta' Romario rebħet din l-edizzjoni b'rebħa ta' 6–0 fuq is-sorpriża tal-kampjonat, l-Awstralja. L-edizzjoni tal-1999 rat it-trijonf tal-ospiti tal-Messiku; suċċess li kellu aktar importanza wara r-rebħa ta' 4–3 fil-finali kontra l-finalisti telliefa tat-Tazza tad-Dinja preċedenti, il-Brażil, li kienu għadhom iżommu t-titlu ta' din il-kompetizzjoni f'idejhom. L-edizzjoni tal-2001 saret fil-Korea t'Isfel u l-Ġappun u serviet ta' prova ġenerali għall-fażi finali tat-Tazza tad-Dinja tas-sena suċċessiva organnizzata mill-istess żewġ pajjiż. Franza ħarġu rebbieħa fuq il-finalisti Ażjatiċi tal-Ġappun bl-iskor ta' 1–0.

Fl-2003 it-turnew sar fi Franza, u kienu huma stess li baqgħu jżommu dan it-titlu; din id-darba l-vittma fil-finali kien il-Kamerun. Din l-edizzjoni tibqa' mfakkra għat-telfa traġika tal-Kameruniż Marc Viven Foe, waqt il-partita tas-semifinali bejn il-Kolombja u l-Kamerun; fis-73 tal-partita, il-midfilder waqa' mal-art wara li tilef sensieh. Minkejja t-tentattivi kollha mit-tobba u l-assistenti mediċi, il-plejer miet siegħa wara.

Sa issa, l-aħħar edizzjoni tal-2005, ġiet ospitat fil-Ġermanja, il-pajjiż li ospita fis-sena ta' wara t-Tazza tad-Dinja. Il-Brażiljani reġgħu ħarġu rebbieħa, din id-darba bl-iskor ta' 4–1 fuq ir-rivali eterni tal-Arġentina. Protagonista ta' din l-edizzjoni kien Adriano, li spiċċa l-aqwa skorer b'ħames gowls.

Riżultati

King Fahd Cup

Tazza tal-Konfederazzjonijiet

Timijiet nazzjonali ta' suċċess 

*: ospiti

Plejers

L-aqwa skorers

Parteċipazzjoni 

 1R: Eliminat fl-Ewwel Rawnd
 F: Finalist
 R: Rebbieħ

Referenzi 

 
Kompetizzjonijiet tal-FIFA
Ħin tal-Afrika tal-Lvant

Il-Ħin tal-Afrika tal-Lvant, jew bl-Ingliż East African Time (l-għalhekk l-abrevjazzjoni EAT) hi żona tal-ħin użata fl-Afrika tal-Lvant. Iż-żona hi tliet sigħat 'il quddiem minn dik universali (UTC+3) li hi l-istess bħall-Ħin ta' Moska, u l-istess ukoll bħall-Ħin tas-sajf tal-Ewropa tal-Lvant.

Minħabba li din iż-żona tal-ħin hi wżata fir-reġjun ekwatorjali, m'hemm l-ebda bidla sinjifikanti fil-ħin tax-xemx matul is-sena, b'hekk il-ħin legali mhuwiex osservat.

Il-Ħin tal-Afrika tal-Lvant hu wżat mill-pajjiżi segwenti:
 
 
 
 
 
 
 
 
 
 
 

Afrika tal-Lvant
Żona tal-ħin
Guernica (pittura)

Il-Guernica hija pittura ta' Pablo Picasso li turi l-bumbardament ta' Guernica, fi Spanja, minn tmienja u għoxrin ajruplan Ġermaniż fis-26 ta' April 1937 matul il-Gwerra Ċivili Spanjola. Il-gvern Spanjol Repubblikan ikkummissjona lil Pablo Picasso sabiex joħloq mural kbir għall-wirja Spanjola fl-Exposition Internationale des Arts et Techniques dans la Vie Moderne (1937) tal-Espożizzjoni Internazzjonali Pariġina fil-Fiera Dinjija ta' Pariġi 1937.

Il-Guernica turi t-traġedji tal-gwerra u t-tbatija li ġġib fuq l-individwi, b'mod partikulari fuq il-pajżana innoċenti. Dan ix-xogħol laħaq status monumentali u sar tifkira dejjiema tat-traġedji tal-gwerra, simbolu antigwerra u personifikazzjoni tal-paċi. Kif tlestiet il-Guernica, din intweriet madwar id-dinja f'sensiela qasira ta' żjariet u saret famuża u mfaħħra minn bosta. Din is-sensiela ta' żjariet għenet sabiex il-gwerra ċivili Spanjola tiġbed l-attenzjoni tad-dinja.

Pitturi ta' Pablo Picasso
Las Meninas

Las Meninas (bl-Ispanjol għal Xbejbiet għas-Servizz tar-Reġina) hija pittura tal-1656 ta' Diego Velázquez, l-artist li mexxa l-Epoka tad-Deheb Spanjola, li tinsab fil-Museo del Prado f'Madrid. Il-kompożizzjoni kumplessa u enigmatika tax-xogħol tqajjem mistoqsijiet dwar ir-realtà u l-illużjoni u toħloq relazzjoni inċerta bejn l-osservatur u l-figuri murija. Minħabba dawn il-kumplessitajiet, Las Meninas kienet waħda mill-iżjed xogħlijiet analizzati fil-pittura Oċċidentali. 

Las Meninas turi kamra kbira fil-palazz ta' Madrid tar-Re Filippu IV ta' Spanja, u turi bosta figuri li ħafna minnhom huma membri tar-residenza tas-sovran Spanjol. Skont xi kummentaturi, dawn inqabdu f'mument partikolari daqs li kieku itteħdilhom ritratt. Xi wħud mill-figuri jħarsu lejn l-osservatur filwaqt li oħrajn jinteraġixxu bejniethom.

Pitturi ta' Diego Velázquez